**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը.**

Որոշման նախագծի ընդունումը պայմանավորված է.

1. Հայաստանի Հանրապետության Տավուշի մարզի տարածքային համաչափ զարգացման խթանման նպատակով Հայաստանի Հանրապետության Տավուշի մարզպետարանին հատկացել **8,352,0 հազ. դրամ**, այդ թվում.

- Խնկո Ապոր անվան ազգային մանկական գրադարանի կողմից կահավորվել, տեխնիկապես վերազինվել և նոր ու գունազարդ գրքերով համալրվել է ՀՀ Տավուշի մարզի Աչաջուր գյուղի գրադարանը, որի արժեքը կազմել է 2.4 մլն դրամ, բարեկարգման աշխատանքները կազմել են 1.2 մլն. դրամ: Համայնքի կողմից կատարվել է 600.0 հազար դրամի ներդրում: Ծրագրի ընդհանուր արժեքը կազմել է 4200.0 հազար դրամ: Ծրագրով չի նախատեսվել պատուհանների և դռների փոխարինում և գրադարանի շինարարական աշխատանքները ավարտուն տեսքի բերելու համար անհրաժեշտություն է առաջացել այն փոխարինել /պատուհանները 6 հատ-1.43x1.73x27.0x6=400.8 հազար դրամ, և 1 դուռը-2.3\*0.95\*35.0\*1=76.5/: Ընդամենը գումարը կազմել է 477.3 հազար դրամ: Քանի որ ծրագիրն իրականացվել է տարվա կեսից և համայնքը ժամկետի առումով հնարավորություն չի ունեցել այն ներառել սուբվենցիոն ծրագրերում, պետական աջակցությամբ նախատեսվում է աջակցել համայնքին, որը կնպաստի ծրագիրը հասցնել վերջնական ավարտին և ունենալ բարեկարգված գրադարան:

- 2019 թվականին ,,Հայ օգնության ֆոնդի,, հայաստանյան մասնաճյուղի կողմից Վազաշեն համայնքի մանկապարտեզի շենքի մի մասը վերանորոգվել է և հնարավորություն է ստեղծվել վերաբացելու մանկապարտեզը: Քանի որ տարեսկզբին մանկապարտեզի վերաբացման հարց չի եղել, մանկապարտեզի պահպանման համար գումարներ չեն նախատեսվել: Մանկապարտեզի բացումը եղել է սեպտեմբեր ամսին և աշխատակիցների 4 ամսվա աշխատավարձերի վճարման համար համայնքի բյուջեն չի բավականացնում, որի համար համայնքի ղեկավարը դիմել է Տավուշի մարզպետարան՝ 2019 թվականի չորս ամիսների աշխատավարձերի վճարումների համար պետական աջակցություն ստանալու խնդրանքով /7մարդ\*4ամիս\*75.168 դրամ=2104700/,

- Բարերարների կողմից Բերդ համայնքի մանկապարտեզներում (Վարագավան, Պառավաքար) իրականացվում են կապիտալ վերանորոգման աշխատանքներ: Նշված աշխատանքների ընդհանուր արժեքը կազմում է 50500.0 հազար դրամ, որից շինանյութերի ընդհանուր արժեքը կազմում է 16161.3 հազար դրամ: Նշված շինարարական նյութերի գումարից 5770.0 հազար դրամի շինարարական նյութերը պետք է ձեռք բերվեին համայնքի կողմից` որպես ներդրման գումար (կցվում է ընդհանուր աշխատանքների համար պահանջվող շինանյութերի քանակական և գնային ցուցանիշների ցանկը), սակայն համայնքը գումարներ չունի, հետևաբար պետության կողմից աջակցության գումարը կնպաստի մանկապարտեզների հիմնանորոգման աշխատանքները հասցնել ավարտին:

2. Հայաստանի Հանրապետության Տավուշի մարզպետարանի ենթակայության առողջապահական համակարգի շենքային պայմանների բարելավման նպատակով Հայաստանի Հանրապետության Տավուշի մարզպետարանին հատկացել **6,000.0 հազ. դրամ**, այդ թվում.

- Արծվաբերդ և Այգեձոր ԱԿ-ները տարածաշրջանի ամենախոշոր բժշկական հաստատություններն են, որոնք կրիտիկական նշանակություն ունեն ոչ միայն առօրյա, այլ հատկապես պատերազմական իրավիճակում, սակայն այսօր գտնվում են անմխիթար վիճակում: Արծվաբերդ և Այգեձոր ԱԿ-ների շենքերի հիմնանորոգման աշխատանքները նախատեսվում են իրականացնել հովանավորների ֆինանսական միջոցների հաշվին:

Պետության կողմից աջակցության գումարը կնպաստի Արծվաբերդ և Այգեձոր ԱԿ-ների շենքերի հիմնանորոգման աշխատանքների նախագծանախահաշվային փաստաթղթերի ձեռքբերմանը:

Ծրագրերի հաշվարկային արժեքների վերաբերյալ տեղեկանքը կցվում է:

3. Հայաստանի Հանրապետության Տավուշի մարզպետարանի ենթակայության կրթական համակարգի շենքային պայմանների բարելավման նպատակով Հայաստանի Հանրապետության Տավուշի մարզպետարանին հատկացել **9,723.8 հազ. դրամ**, այդ թվում.

-*Գոշի հիմնական դպրոցի արտաքին սանհանգույցը* գտնվում է խիստ վթարային վիճակում և նախատեսվում է կառուցել նորը, որի նախագծա-նախահաշվային արժեքը կազմում է 2943.7 հազար դրամ / նախագիծը կցվում է /,

-Սահմանամերձ Արծվաբերդի Բ. Աղաբաբյանի անվան միջնակարգ դպրոցի դասարանների հատակը ընթացիկ նորոգման կարիք ունի: Նախնական հաշվարկներով նորոգման աշխատանքների գումարը կկազմի 6300.8 հազար դրամ

-*Գոշի միջնակարգ դպրոցի սանհանգույցի արտաքին կոյուղագիծը* վնասված է, այն անցնում է դպրոցին կից սեփական տան մոտով` ստեղծելով հակասանիտարական վիճակ: Արտաքին կոյուղագծի ընթացիկ վերանորոգման աշխատանքների գումարը կկազմի 478.7 հազար դրամ:

1. **Առաջարկվող կարգավորման բնույթը.**

Որոշմամբ նախատեսված միջոցները կապահովեն.

* Գրադարանային ֆոնդի համալրմանը, պահպանմանը և գրադարանից օգտվողների համար բարենպաստ պայմանների ստեղծմանը,
* Սահմանամերձ Վազաշեն համայնքում ունենալ վերաբացված նախադպրոցական հիմնարկ, որն իր հերթին կնպաստի համայնքի զարգացմանը,
* Բերդի համայնքի մանկապարտեզների բնականոն աշխատանքների ապահովում,
* Բարենպաստ պայմանների ստեղծում մարզի առողջապահական հիմնարկներում,
* Բարենպաստ պայմանների ստեղծում մարզի դպրոցներում,

Նոր գնման առարկաների համար ընտրվել են ԳՀ և ՄԱ գնման ընթացակարգերը հիմք ընդունելով «Գնումների մասին» ՀՀ օրենքի 22-րդ հոդվածի 1-ին կետը, 23-րդ հոդվածի 1-ին կետի 1-ին և 4-րդ ենթակետերը:

1. **Նախագծի մշակման գործընթացում ներգրավված ինստիտուտները, անձիք և նրանց դիրքորոշումները.**

Նախագիծը մշակվել է Հայաստանի Հանրապետության Տավուշի մարզպետարանի կողմից:

1. **Ակնկալվող արդյունքը.**

Նախագծի ընդունմամբ ակնկալվում է.

1. գրադարանային ֆոնդի պահպանման համար ստեղծել բարենպաստ պայմաններ,
2. ապահովել սահմանամերձ Վազաշեն համայնքի նախադպրոցական հիմնարկի բնականոն աշխատանքները,
3. Բերդ համայնքում ունենալ բարեկարգված մանկապարտեզներ,
4. բարելավել առողջապահական օբյեկտների շենքային պայմանները,
5. բարելավել կրթական օբյեկտների շենքային պայմանները:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈւՆՄԱՆ ԿԱՊԱԿՑՈւԹՅԱՄԲ ՊԵՏԱԿԱՆ ԲՅՈւՋԵՈւՄ ԾԱԽՍԵՐԻ ԵՎ ԵԿԱՄՈւՏՆԵՐԻ ՓՈՓՈԽՈւԹՅԱՆ ՄԱՍԻՆ**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու և գնման գործընթաց կազմակերպելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների փոփոխություններ չեն առաջանում:

Միաժամանակ հայտնում եմ, որ ՀՀ 2019 թվականի պետական բյուջեով 1049 ծրագրով ՀՀ Տավուշի մարզպետարանին «11002. Մարզային նշանակության ավտոճանապարհների բարելավման և անվտանգ երթևեկության ծառայություններ» միջոցառման համար նախատեսվել է հատկացնել 127515.0 հազար դրամ: Մարզային նշանակության ավտոճանապարհների ամառային և ձմեռային պահպանման աշխատանքների համար մրցույթը կայացել է դեռևս 2016 թվականին և մրցույթի արդյունքում կնքված չորս պայմանագրերի գումարը կազմել է 84755.0 հազար դրամ: Պայմանագրերը գործելու են մինչև 2020 թվականի դեկտեմբերը: Արդյունքում, 2019 թվականին առաջացել է 42760.0 հազար դրամի տնտեսված գումար և առաջարկվող վերաբաշխման արդյունքում մարզային նշանակության ավտոճանապարհների ամառային և ձմեռային պահպանման ոչ ֆինանսական և քանակական ցուցանիշների փոփոխություններ չեն կատարվելու:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՊԱԿՑՈՒԹՅԱՆ ՄԱՍԻՆ**

**Այլ իրավական ակտերում փոփոխությունների և/կամ լրացումների անհրաժեշտությունը**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու և Տավուշի մարզպետարանին գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում: